## Zmluva o dielo

### uzavretá podľa § 536 a nasl. Obchodného zákonníka a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "Zákon o verejnom obstarávaní')

**I. Zmluvné strany**

|  |  |
| --- | --- |
| **1. Objednávateľ** | **Národný onkologický ústav** |
|  | sídlo Klenová 1, 833 10 Bratislava |
|  | IČO: | 00 165 336 |
|  | DIČ: | 2020830108 |
|  | IČ pre DPH: | SK2020830108 |
|  | bankové spojenie: | Štátna pokladnica |
|  | číslo účtu: | IBAN: SK58 8180 0000 0070 0028 1748 |
|  | v mene ktorého konajú: | MUDr. Jozef Valocký, genrálny riaditeľIng. Tomáš Alscher, MPH, ekonomický riaditeľ |
|  | Osoba poverená konať v zmluvných veciach: | JUDR. Oľga Valková |
|  | Osoba poverená konať v technických veciach: | Mgr. Marek Bílený |
| (ďalej len „Objednávateľ“) |
| **2. Zhotoviteľ** |  |
|  | sídlo: |  |
|  | IČO: |  |
|  | DIČ: |  |
|  | IČ pre DPH: |  |
|  | bankové spojenie:  |  |
|  | číslo účtu: |  |
|  | v mene ktorého koná: |  |
|  | Registrácia: | Obchodný register Okresného súdu .........., oddiel: ..........., vložka č. .................. |
|  | Osoba poverená konať v zmluvných veciach: | tel.č:...................., e-mail: .............................. |
|  | Osoba poverená konať v technických veciach: | tel.č:...................., e-mail: .............................. |

(ďalej len „ Zhotoviteľ“)

uzatvárajú túto Zmluvu o dielo (ďalej len “Zmluva”) v súlade s výsledkom procesu obstarávania podlimitnej zákazky postupom verejnej súťaže s názvom predmetu zákazky: „Prístavba pracoviska CT, NOÚ“, vyhlásenej vo Vestníku verejného obstaraávania č. ........... zo dňa ................. pod značkou ......................... .

Podkladom pre uzavretie Zmluvy je Zhotoviteľom predložená ponuka. Ponuku Zhotoviteľ vypracoval na základe súťažných podkladov, ktoré mu Objednávateľ poskytol.

#### II. Predmet Zmluvy

1. Predmetom Zmluvy je záväzok Zhotoviteľa vykonať pre Objednávateľ dielo **„**Prístavba pracoviska CT, NOÚ**“** v rozsahu a za podmienok dohodnutých Zmluvou na svoje náklady, vo vlastnom mene a na vlastnú zodpovednosť a záväzok Objednávateľa dielo prevziať a zaplatiť Zhotoviteľovi cenu za dielo podľa Zmluvy.
2. Zhotoviteľ sa zaväzuje vykonať dielo podľa
3. Projektu s názvom: Prístavba pracoviska CT, NOÚ, vypracovanej Ing.arch., Ing. Tomášom Žáčkom, autorizovaným architektom SKA, Nice Architects, s.r.o., Páričkova 18, Bratislava v septembri 2016,
4. výzvy na predkladanie ponúk zverejnenej vo Vestníku verejného obstarávania a súťažných podkladov,
5. Výkazu výmer - Príloha č. 1,
6. Harmonogramu výstavby – Príloha č. 2,
7. Projektu organizácie výstavby – Príloha č. 3,
8. podmienok uvedených v tejto zmluve,
9. všeobecne záväzných právnych predpisov a noriem,
10. požiadaviek Objednávateľa dohodnutých na kontrolných poradách stavby, v stavebnom denníku alebo inou písomnou formou.
11. Dielo zahŕňa všetky činnosti spočívajúce v zhotovení diela vrátane dokumentácie Zhotoviteľa, ktorou sa rozumie akákoľvek dokumentácia diela vypracovaná podľa tejto Zmluvy.
12. Zhotoviteľ prehlasuje, že má všetky povolenia, oprávnenia a licencie, ktoré sú potrebné na vykonanie diela a že tieto povolenia, oprávnenia alicencie sú postačujúce na to, aby mohol dielo začať zhotovovať a riadne ukončiť.
13. Zhotoviteľ sa zaväzuje riadne a včas zhotoviť a dokončiť dielo, odstrániť jeho vady a nedorobky v súlade s touto Zmluvou.
14. Všetky veci potrebné na vykonanie diela je povinný obstarať Zhotoviteľ, ak nie je v tejto Zmluve uvedené niečo iné alebo ak sa zmluvné strany nedohodnú písomne inak.
15. Zhotoviteľ vyhlasuje, že je poistený pre prípad zodpovednosti za škody spôsobené pri výkone predmetu svojej činnosti. Túto skutočnosť preukáže Objednávateľovi v  deň odovzdania staveniska platnou poistnou zmluvou o poistení zodpovednosti za škodu spôsobenú podnikateľom, alebo jej osvedčenou kópiou, s dojednaným poistným plnením počas celej doby trvania Zmluvy o dielo a potvrdením o zaplatení poistenia minimálne na obdobie vykonania diela. Nepredloženie platnej poistnej zmluvy a potvrdenia o zaplatení poistenia podľa predchádzajúcej vety sa považuje za bezdôvodné odmietnutie prevzatia staveniska Zhotoviteľom a je podstatným porušením tejto Zmluvy.
16. Zhotoviteľ sa zaväzuje zabezpečiť poistenie vlastných zamestnancov a zamestnancov subdodávateľov a oprávnených osôb pohybujúcich sa po stavenisku pre prípad úrazu a smrti v priestoroch staveniska a to najneskôr do doby odovzdania a prevzatia staveniska do vykonania diela a odstránenia staveniska.
17. V prípade naplnenia podmienok v zmysle § 3 ods. 3, písm. a), b) nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko Zhotoviteľ oznámi Objednávateľovi meno koordinátora bezpečnosti, zapíše meno koordinátora do stavebného denníka a predloží mu doklad o oprávnení uvedenej osoby vykonávať činnosť koordinátora.

**III. Termín vykonania diela**

1. Zhotoviteľ sa zaväzuje dielo vykonať a odovzdať v lehote najneskôr do 90 dní odo dňa odovzdania staveniska Objednávateľom. Objednávateľ odovzdá Zhotoviteľovi stavenisko v termíne dohodnutom osobami poverenými zmluvnými stranami konať v zmluvných veciach, najneskôr však do 2 pracovných dní odo dňa nadobudnutia účinnosti tejto Zmluvy. Zhotoviteľ sa zaväzuje stavenisko prevziať, ak tomu nebudú brániť žiadne objektívne prekážky, ktoré by znemožňovali začatie vykonávania diela. O odovzdaní a prevzatí staveniska vyhotovia zmluvné strany zápis. Bezdôvodné odmietnutie prevzatia staveniska Zhotoviteľom sa považuje za podstatné porušenie Zmluvy a je dôvodom na odstúpenie Objednávateľa od Zmluvy.
2. Omeškanie Zhotoviteľa s vykonávaním niektorej časti diela o viac ako 10 kalendárnych dní oproti harmonogramu výstavby sa považuje za podstatné porušenie tejto Zmluvy a Objednávateľ je oprávnený od Zmluvy odstúpiť.
3. Zhotoviteľ sa zaväzuje zhotoviť aj práce nad rozsah diela (tzv. naviacpráce) vymedzeného v tejto Zmluve vyžiadané Objednávateľom, nie však skôr ako zmluvné strany uzatvoria písomný dodatok k zmluve s presným rozsahom a cenou prác.
4. V prípade, že Zhotoviteľ riadne vykoná dielo ešte pred termínom dohodnutým v zmluve, Objednávateľ je povinný, po dohode zmluvných strán, dielo protokolárne prevziať.

**IV. Cena diela**

* 1. Cena diela je zmluvnými stranami dohodnutá podľa zákona č. 18/1996 Z. z. o cenách v znení neskorších predpisov, vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a podľa Zhotoviteľom predloženej konečnej ponuky.
	2. Zmluvné strany sa dohodli, že cena diela je ....................... EUR, slovom ................. bez DPH. V čase uzatvorenia tejto Zmluvy je daň z pridanej hodnoty (ďalej len „DPH“) vo výške 20 %. Celková dohodnutá cena za dielo vrátane DPH je ....................... EUR, slovom ...........................................
	3. Cena diela je dohodnutá podľa oceneného položkovitého výkazu výmer a zahŕňa všetky náklady na stavebné materiály, mechanizmy, pracovné sily, zariadenie staveniska, dopravu, ochranné opatrenia v prípade nepriaznivých poveternostných podmienok, náklady na technológiu, odvoz a likvidáciu odpadu, sankcie, poistenie.
	4. Cena diela je dohodnutá ako cena pevná.
	5. Zhotoviteľ prehlasuje, že má na vykonanie diela zabezpečené finančné prostriedky.
	6. Cena diela sa môže zmeniť počas vykonávania diela iba pri zmenách a dodatkoch vyvolaných požiadavkami Obstarávateľa, v prípade zásadnej zmeny cien materiálov alebo dopravy, a to len písomným dodatkom k zmluve.
	7. Zhotoviteľ nie je oprávnený žiadať zvýšenie ceny diela v prípadoch vlastných chýb a nedostatkov koordinácie pri výstavbe.

**V. Platobné podmienky**

1. Objednávateľ sa zaväzuje uhrádzať Zhotoviteľovi cenu za dielo postupne v priebehu vykonávania diela podľa priebehu prác na základe čiastkových faktúr vystavovaných Zhotoviteľom, a to vždy do 30 kalendárnych dní od doručenia faktúr. Fakturovaná cena musí vecne a finančne zodpovedať objemu vykonaných prác a hodnote zabudovaného materiálu podľa  zisťovacích protokolov potvrdených oprávnenou osobou Zhotoviteľa a odsúhlasených oprávnenou osobou Objednávateľa.
2. Objednávateľ sa zaväzuje Zhotoviteľovi zaplatiť rozdiel medzi celkovou dohodnutou cenou a Objednávateľom uskutočnenými úhradami čiastkových faktúr na základe konečnej faktúry. Zhotoviteľ doručí Objednávateľovi konečnú faktúru do siedmich dní od odovzdania a prevzatia riadne a včas vykonaného diela. Neoddeliteľnou súčasťou konečnej faktúry bude protokol o odovzdaní a prevzatí diela podpísaný zmluvnými stranami. Konečná faktúra bude obsahovať súpis faktúr s uvedením ich čísla a skutočne zaplatených čiastok.
3. Faktúry podľa bodu 1 a 2 sa Zhotoviteľ zaväzuje doručiť na adresu sídla Objednávateľa.
4. V súlade s ustanovením § 340b ods. 5 Obchodného zákonníka si zmluvné strany dohodli lehotu splatnosti faktúr v trvaní 60 dní.
5. Zmluvné strany sa dohodli na tzv. zádržnom, t.j. práve Objednávateľa zadržať z každej jednotlivej čiastkovej fakturácie ceny diela 3 % z ceny diela bez DPH, t.j. zo základu dane. Zádržné je splatné do 30 dní po doručení písomnej žiadosti Zhotoviteľa po uplynutí záručnej doby s podmienkou, že k tomuto dňu nebude existovať žiaden neuspokojený nárok objednávateľa voči Zhotoviteľovi týkajúci sa vykonávania diela, ktorý bol riadne vznesený objednávateľom do dňa uplynutia záručnej doby s Zhotoviteľ ho dôvodne nespochybnil.
6. Zmluvné strany sa dohodli, že Objednávateľ je oprávnený uspokojiť zo zádržného svoje nároky z vád diela, nároky na zmluvnú pokutu, náhradu škody alebo iné straty a náklady vzniknuté Objednávateľovi v dôsledku porušenia zmluvných povinností Zhotoviteľom.
7. Faktúra musí obsahovať všetky náležitosti v zmysle zákona č. 222/2004 Z.z. o dani z priadnej hodnoty v znení neskorších predpisov. V opačnom prípade je Objednávateľ oprávnený faktúru vrátiť Zhotoviteľovi na opravu, pričom lehota splatnosti faktúry začne plynúť odo dňa doručenia opravenej faktúry Objednávateľovi. Za deň úhrady faktúry sa považuje deň odpísania dlžnej sumy z účtu Objednávateľa.
8. Zmluvné strany sa dohodli, že prípadná úprava ceny z dôvodu rozšírenia diela alebo väčšieho rozsahu prác, ktoré nebolo možné predvídať, bude určená jednotkovou cenou uvedenou vo výkaze výmer, pokiaľ sa v ňom konkrétna položka nachádza. Ak sa v ňom taká položka nenachádza, na jej cene sa zmluvné strany dohodnú. Zmena ceny diela z dôvodu uvedeného v tomto bode je platná len na základe písomného dodatku k tejto zmluve.
9. V prípade, že Zhotoviteľ bude meškať s vykonávaním diela podľa harmonogramu výstavby, nie je až do doby riadne vykonanej časti diela oprávnený vyúčtovať toto čiastkové plnenie.

**VI. Základné podmienky vykonávania diela**

1. Zmluvné strany sa dohodli, že Objednávateľ zastúpený odborným dozorom, odovzdá Zhotoviteľovi stavenisko v termíne dohodnutom oprávnenými zástupcami obidvoch zmluvných strán, ktorými sú osoby oprávnené konať v zmluvných veciach, najneskôr však do 3 kalendárnych dní od nadobudnutia účinnosti tejto Zmluvy, ak sa zmluvné strany nedohodnú inak. Zhotoviteľ sa zaväzuje stavenisko prevziať, ak tomu nebudú brániť žiadne prekážky, ktoré by znemožňovali začatie vykonávania prác podľa Zmluvy.
2. Zhotoviteľ bude ohľadne staveniska postupovať v súlade s ustanovením zákona č. 50/1976 Zb. o územnom plánovaní a stavebnom poriadku v znení neskorších predpisov (Stavebný zákon) a ustanoveniami § 13 vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko.
3. Zhotoviteľ je povinný na stavenisku udržiavať poriadok a čistotu. Nakladanie s odpadmi je Zhotoviteľ povinný realizovať v zmysle príslušných právnych predpisov upravujúcich nakladanie s odpadmi a  podľa podmienok uvedených v povolení na realizáciu stavby, vrátane dokladovania o naložení s odpadom. Náklady na odstránenie, likvidáciu a uskladnenie odpadu sú Zhotoviteľom kalkulované v rozpočte. Zhotoviteľ je povinný nahradiť škodu, ktorá vznikne zanedbaním jeho povinností v súvislosti s nakladaním s odpadom. V prípade, že vykonávaním diela dotknutým vlastníkom, správcom, nájomcom alebo iným oprávneným osobám bude udelená pokuta, iná sankcia alebo iná povinnosť voči Objednávateľovi z dôvodu pochybenia na strane Zhotoviteľa, za tieto nároky zodpovedá Zhotoviteľ, ktorý sa zaväzuje ich uhradiť v určenej lehote.
4. Zhotoviteľ zodpovedá za čistotu komunikácií a priľahlých priestorov, po ktorých dováža materiál a mechanizmy a za poriadok a bezpečnosť na stavbe. Prípadné škody z porušenia tejto povinnosti je povinný uhradiť Zhotoviteľ.
5. Objednávateľ vyhlasuje, že mu nie sú známe v priestore vykonávania diela žiadne prekážky, ktoré by mohli ohroziť bezpečnosť a postup vykonávaných prác.
6. Zhotoviteľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle vyhláška MPSVaR č. 147/2013, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností ako aj súvisiacich predpisov upravujúcich bezpečnosť a ochranu zdravia pri práci a na stavenisku a požiarnu ochranu.
7. Objednávateľ sa zaväzuje organizovať minimálne 1x za 14 dní kontrolné dni na stavbe. Zhotoviteľ sa zaväzuje na kontrolných dňoch zúčastňovať v zastúpení stavbyvedúcim a osobou poverenou konať v technických veciach. Zhotoviteľ je povinný v dostatočnom časovom predstihu, minimálne však 1 pracovný deň vopred, informovať Objednávateľa o prípadnej neúčasti na kontrolnom dni a jej dôvodoch, ktoré musia byť opodstatnené a teda objektívne nezlučiteľné so zabezpečením účasti na kontrolnom dni. Zhotoviteľ je oprávnený sa vyjadrovať k zápisom z kontrolných dní. V prípade, že sa k zápisu do 3 pracovných dní Zhotoviteľ nevyjadrí alebo neodsúhlasí, táto skutočnosť sa považuje za vyjadrenie súhlasu so zápisom. Za Objednávateľa vypracuje a odsúhlasuje zápisy z kontrolných dní odborný dozor objednávateľa alebo osoba poverená konať v technických veciach.
8. Všetky materiály a technológie použité v procese realizácie diela musia byť nové, takého typu a určené na taký účel, na ktorý majú byť používané podľa požiadaviek Zmluvy, vhodnej kvality, bez vád a chýb, budú zodpovedať príslušným právnym predpisom (napr. zákona č. 133/2013 Z. z. o stavebných výrobkoch a o zmene a doplnení niektorých zákonov), platným STN normám a platne certifikované alebo musia byť v súlade s právnymi predpismi upravujúcimi certifikáciu a preukazovanie zhody výrobkov.
9. Zhotoviteľ je povinný predložiť na schválenie Objednávateľovi materiály a výrobky PSV, ktoré budú použité na končenú úpravu povrchov stien, podláh, stropov a výplne otvorov (maľby, nátery, obklady, dlažby, resp. okná, dvere a kovania, a podobne) v cenovej úrovni, ktorú zohľadnil v zmluvnom rozpočte.
10. Zhotoviteľ je povinný pri vykonávaní diela dbať na to, aby nedošlo vplyvom jeho činnosti k poškodeniu susedných nehnuteľností alebo priľahlých priestorov. Prípadné škody, ktoré by vznikli zanedbaním jeho povinností v tejto súvislosti, sa Zhotoviteľ zaväzuje uhradiť.
11. Zhotoviteľ berie na vedomie, že práce bude vykonávať za čiastočnej prevádzky budovy, s touto podmienkou súhlasí a zaväzuje sa riadiť pokynmi Objednávateľa.
12. Zhotoviteľ je povinný počas vykonávania diela zabezpečiť, aby jeho činnosť negatívnymi vplyvmi neobťažovala okolie a neohrozovala kvalitu životného prostredia. V prípade, že v dôsledku nedodržania tejto povinnosti Zhotoviteľa bude Objednávateľovi udelená pokuta alebo iná sankci v sume presahujúcej výšku zádržného ku dňu udelenia pokuty alebo inej sankcie Objednávateľovi, Zhotoviteľ sa zaväzuje ich uhradiť v určenej lehote.
13. Zhotoviteľ zodpovedá za ochranu životného prostredia i okolitých priestorov a dodržiavanie nočného a nedeľného pokoja.

**VII. Subdodávky**

1. Dodávateľ môže zabezpečiť časť plnenia predmetu Zmluvy prostredníctvom svojich subdodávateľov. Záväzný a Objednávateľom schválený zoznam subdodávateľov je Prílohou č. 4 Zmluvy. Zoznam obsahuje údaje o subdodávateľovi, o osobe oprávnenej konať za subdodávateľ v rozsahu meno a priezvisko, adresa pobytu, dátum narodenia v súlade s § 41 Zákona o verejnom obstarávaní.

2. Dodávateľ garantuje spôsobilosť subdodávateľov pre plnenie predmetu Zmluvy.

3. V súlade s § 11 ods. 1 Zákona o verejnom obstarávaní nesmie verejný obstarávateľ uzavrieť zmluvu s uchádzačom, ktorý má povinnosť zapisovať sa do registra partnerov verejného sektora (ďalej len „register“) a nie je zapísaný v registri alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra a nie sú zapísaní v registri. Táto povinnosť sa vťahuje na subdodávateľa po celú dobu trvania Zmluvy.

4. V prípade, ak má počas plnenia Zmluvy Zhotoviteľ záujem zmeniť svojich subdodávateľov, je povinný rešpektovať nasledovné pravidlá:

a) subdodávateľ, ktorého sa týka návrh na zmenu a má povinnosť zapisovať sa do registra, musí byť zapísaný v registri v súlade s bodom 3,

b) subdodávateľ, ktorého sa týka návrh na zmenu, musí byť schopný realizovať príslušnú časť predmetu diela v rovnakej kvalite ako pôvodný subdodávateľ,

c) Zhotoviteľ oznámi objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.

5. Návrh na zmenu subdodávateľa spolu s dokladmi podľa bodu 4 písm. c) musí Zhotoviteľ predložiť objednávateľovi najneskôr 3 dni pred začatím plnenia plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4.

6. Nedodržanie povinnosti Dodávateľa uvedenej v bode 5 sa považuje za podstatné porušenie zmluvných povinností.

**VIII. Stavebný denník**

1. Odo dňa prevzatia staveniska je Zhotoviteľ povinný viesť stavebný denník. Do stavebného denníka sa zapisujú:
2. všetky dôležité okolnosti týkajúce sa vykonávania diea, najmä údaje o odchýlkach od podmienok určených v povolení na realizáciu stavby (ak bolo vydané) alebo v inom rozhodnutí či opatrení,
3. ďalšie skutočnosti ovplyvňujúce stavebné práce a priebeh výstavby, najmä časový postup prác, teplota vo vzťahu k stavebným prácam a dodržovaniu technologického postupu, najmä s mokrým výrobným procesom, počasie napríklad pri zemných prácach a terénnych úpravách,
4. dátum návštevy staveniska, zistené skutočnosti a opatrenia osoby oprávnenej vykonávať štátny stavebný dohľad a osoby vykonávajúcej štátny dozor,
5. zápisy Objednávateľa,
6. údaje o odstránení stavebných nedorobkov a nedostatkov zistených pri preberaní častí diela podľa harmonogramu výstvaby,
7. zápisy osoby vykonávajúcej odborný dozor Objednávateľa, osoby poverenej Objednávateľom konať v technických veciach, Zhotoviteľa, koordinátora bezpečnosti.
8. Objednávateľ má právo k zápisom uvádzať svoje stanovisko. V priebehu pracovného času musí byť denník na stavbe trvale prístupný. Povinnosť viesť stavebný denník sa končí odovzdaním a prevzatím riadne dokončeného diela.
9. Stavbyvedúci a odborný dozor Objednávateľa budú určení a zapísaní do stavebného denníka pri odovzdaní a prevzatí staveniska. Ku zmenám osôb poverených výkonom funkcie stavbyvedúceho a odborného dozoru Objednávateľa alebo rozsahu ich oprávnenia postačí písomné oznámenie druhej zmluvnej strane doručené poštou alebo e-mailom.
10. Ak stavbyvedúci nesúhlasí s vykonaným záznamom Objednávateľa, je povinný pripojiť k záznamu do 3 pracovných dní svoje vyjadrenie. O tomto nesúhlasnom zápise upovedomí aj Objednávateľa a to v lehote najneskôr do 3 kalendárnych dní od zápisu. V prípade, že vyjadrenie pripojené nebude, má sa za to, že s obsahom záznamu súhlasí.
11. Zhotoviteľ je povinný najmenej raz do týždňa preukázateľne doručiť Objednávateľovi priepis záznamov zo stavebného denníka. Ak Objednávateľ s obsahom záznamu nesúhlasí, je povinný preukázateľne doručiť svoje pripomienky Zhotoviteľovi do 1 kalendárneho týždňa od doručenia záznamu, inak sa predpokladá, že s obsahom záznamu súhlasí.
12. Zhotoviteľ je povinný uložiť druhý priepis denných záznamov oddelene od originálu tak, aby bol k dispozícii v prípade straty alebo zničenia originálu.
13. Zhotoviteľ sa zaväzuje vyzvať odborný dozor Objednávateľa na preverenie prác, ktoré budú ďalším postupom Zhotoviteľa zakryté alebo sa stanú neprístupnými. Výzvu sa Zhotoviteľ zaväzuje doručiť odbornému dozoru Objednávateľa písomne, a to najmenej 3 pracovné dni vopred. Výzva sa rovnako môže uskutočniť formou zápisu v stavebnom denníku, ak takýto zápis odborný dozor Objednávateľa podpíše po predchádzajúcom vyzvaní Zhotoviteľa.

**IX. Odovzdanie a prevzatie diela**

1. Zhotoviteľ sa zaväzuje Objednávateľovi v zastúpení odborným dozorom Objednávateľa predkladať na overenie správnosti odsúhlasený zisťovací protokol v troch vyhotoveniach. Jeho správnosť potvrdí odborný dozor Objednávateľa podpisom do troch pracovných dní od jeho overiteľného doručenia. V prípade, že so zisťovacím protokolom odborný dozor Objednávateľa nesúhlasí, vráti ho v rovnakej lehote Zhotoviteľovi na prepracovanie podľa skutočne realizovaných prác a dodávok s lehotou 7 kalendárnych dní, ktorá plynie od vrátenia zisťovacieho protokolu Zhotoviteľovi. Opravený zisťovací protokol je povinný odborný dozor Objednávateľa odsúhlasiť Zhotoviteľovi v lehote troch pracovných dní, ak bol prepracovaný v súlade s požiadavkami odborného dozoru Objednávateľa, inak môže zisťovací protokol opätovne vrátiť Zhotoviteľovi na prepracovanie.
2. Zhotoviteľ splní svoju povinnosť vykonať dielo jeho riadnym ukončením a odovzdaním objednávateľovi na základe preberacieho protokolu o odovzdaní a prevzatí diela – verejnej práce podľa prílohy č. 3 vyhlášky MVaRR SR č. 83/2008 Z. z., ktorou sa vykonáva zákon č. 254/1998 Z. z. o verejných prácach. Súčasťou preberacieho konania je povinnosť Zhotoviteľa odovzdať Objednávateľovi dokumentáciu skutočného vyhotovenia diela.
3. V prípade zistenia vád a nedorobkov diela, ktoré bránia jeho riadnemu užívaniu, Objednávateľ dielo neprevezme a spíše so Zhotoviteľom zápis, ktorý bude obsahovať najmä zistené nedostatky a spôsob ich odstránenia. V tomto prípade sa preberacie konanie bude považovať za neúspešné a Zhotoviteľovi naďalej plynie doba vykonávania diela, pričom bude Zhotoviteľ v omeškaní s odovzdaním diela. Až po riadnom odstránení vád a nedorobkov môže Zhotoviteľ opätovne oznámiť ukončenie diela a vyzvať Objednávateľa na prevzatie diela.
4. Pripravenosť na odovzdanie diela je Zhotoviteľ povinný Objednávateľovi oznámiť písomne, doporučenou zásielkou, najneskôr 7 kalendárnych dní vopred alebo zápisom v Zápise z kontrolného dňa.
5. Objednávateľ prizve na preberacie konanie projektanta a ostatných dotknutých účastníkov.
6. Zhotoviteľ je povinný pri odovzdaní diela usporiadať stroje, výrobné zariadenia, zvyšný materiál a zlikvidovať odpady na stavenisku tak, aby bolo možné toto riadne prevziať a používať s tým, že stavenisko je povinný úplne vypratať a upraviť podľa podmienok tejto Zmluvy, požiadaviek Objednávateľa a v termíne uvedenom v protokole o odovzdaní a prevzatí diela.
7. Ak všeobecne záväzné právne predpisy a normy určujú vykonanie skúšok osvedčujúcich dohodnuté alebo obvyklé vlastnosti diela, musí úspešné vykonanie týchto skúšok predchádzať prevzatiu diela. Bez splnenia tejto podmienky nie je Objednávateľ v omeškaní s prevzatím diela.
8. Súčasťou protokolu o odovzdaní a prevzatí diela bude:
	1. originál stavebného denníka,
	2. osvedčenia o kvalite použitých materiálov a konštrukcií v jednom vyhotovení,
	3. písomné záznamy o odborných prehliadkach a odborných skúškah technických zariadení,
	4. platné doklady o preukázaní zhody výrobkov pre stavbu vo dvoch vyhotoveniach,
	5. záručné listy alebo prehlásenia výrobcu alebo iné obdobné doklady a návody na obsluhu od doaných strojných zariadení,
	6. potvrdenie správcov skládok o prijatí odpadov (komunálnych a stavebných) vo dvoch vyhotoveniach
	7. dokumentácia skutočného vyhotovenia diela.

**X. Záruka za akosť**

1. Zhotoviteľ preberá záruku za akosť vykonaného diela a poskytuje Objednávateľovi na dielo záruku v trvaní šesťdesiat (60) mesiacov, ktorá začína plynúť odo dňa prevzatia diela bez ojedinelých drobných nedorobkov a nedostatkov. Pri zariadeniach a strojoch, pri ktorých bol vydaný záručný list výrobcom, sa záruka Zhotoviteľa riadi týmto záručným listom, pričom aj pri týchto zariadeniach záručná doba začína plynúť odo dňa protokolárneho odovzdania a prevzatia diela.
2. Dielo má vady, ak vykonanie diela nezodpovedá výsledku určenému v tejto Zmluve alebo ak Zhotoviteľ porušil povinnosť vykonať dielo v kvalite a vyhotovení, ktoré určuje táto Zmluva, inak v akosti a vyhotovení, ktoré zodpovedajú účelu, na ktorý bolo dielo určené, alebo ak existujúc vady v dokumentoch odovzdaných spolu s dielom, vrátane ak tieto dokumenty chýbajú.
3. Objednávateľ je povinný prípadné vady diela zistené počas záručnej doby uplatniť u Zhotoviteľa písomne bezodkladne po ich zistení.
4. Zhotoviteľ sa zaväzuje Objednávateľom písomne reklamované vady odstrániť bezplatne v lehote najneskôr do 10 kalendárnych dní odo dňa doručenia reklamácie.
5. Zhotoviteľ sa zaväzuje na svoje náklady v lehote podľa bodu 3 alebo 5 odstrániť aj vady reklamované Objednávateľom v záručenej dobe, ktorých oprávnenosť neuzná. Ide predovšetkým o vady ohrozujúce zdravie, život a majetok a ich bezpečnosť. Náhradu takto vynaložených nákladov je oprávnený následne uplatniť u Objednávateľa.
6. Ak ide o vadu diela, ktorá môže spôsobiť alebo spôsobila havarijný stav, Zhotoviteľ sa zaväzuje nastúpiť na odstránenie vád do 24 hodín od ich oznámenia.
7. Objednávateľ má právo zabezpečiť odstránenie záručných vád inou organizáciou na náklady Zhotoviteľa v prípade, že Zhotoviteľ vady neodstráni v lehote podľa bodu 4.

**XI. Sankcie a súvisiace dojednania**

1. V prípade bezdôvodného odmietnutia prevzatia staveniska Zhotoviteľom v termíne dohodnutom v čl. III bod 1, je Objednávateľ oprávnený požadovať zaplatenie zmluvnej pokuty vo výške 100,00 EUR, slovom jednosto eur, za každý aj začatý deň, a to aj v prípade odstúpenia Objednávateľa od Zmluvy z tohto dôvodu.

2. V prípade omeškania Zhotoviteľa s odovzdaním riadne vykonaného diela má Objednávateľ právo na zaplatenie zmluvnej pokuty Zhotoviteľom vo výške 500,00 EUR, slovom päťsto eur, za každý deň omeškania.

3. Ak sa Zhotoviteľ dostane do omeškania s odstránením vád podľa článku XI bod 3, 4 a 5 tejto Zmluvy, má Objednávateľ právo na zaplatenie zmluvnej pokuty Zhotoviteľom vo výške 100,00 EUR, slovom jednosto eur, za každý deň omeškania.

4. V prípade omeškania Objednávateľa so zaplatením dohodnutej ceny na základe faktúry, je Zhotoviteľ oprávnený účtovať Objednávateľovi úroky z omeškania vo výške 0,01 % z dlžnej sumy za každý deň omeškania.

5. Nárok na náhradu škody spôsobnej porušením zmluvnej povinnosti, na ktorú sa viaže zmluvná pokuta, nie je týmto dotknutý.

6. Na účely podľa tejto Zmluvy sa za vyššiu moc považujú udalosti nezávislé od vôle zmluvných strán a ktoré nemôžu ovplyvniť, napríklad vojna, mobilizácia, povstanie, prírodné katastrofy (zemetrasenia, cyklóny), požiare. Ak sa plnenie tejto Zmluvy stane nemožným do 12 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu Zmluvy dodatkom. Ak nedôjde k dohode, má strana, ktorá sa odvolala na vyššiu moc, právo odstúpiť od Zmluvy.

**XII. Záverečné ustanovenia**

1. Túto Zmluvu je možné ukončiť na základe písomnej dohody zmluvných strán. Jednostranne je možné túto Zmluvu ukončiť odstúpením od nej z dôvodov uvedených v Zmluve alebo zo zákonných dôvodov.
2. Zmluvné strany sa dohodli, že ktorákoľvek z nich je oprávnená odstúpiť od tejto Zmluvy v prípade, že druhá strana podstatne poruší svoju povinnosť podľa tejto Zmluvy. Za podstatné porušenie sa považuje, okrem prípadov v Zmluve výslovne uvedených, aj nedodržiavanie zmluvne dohodnutých termínov, nespolupôsobenie zmluvných strán, ako aj neodborný a preukázateľne nekvalitný postup Zhotoviteľa pri vykonávaní diela, na ktorý bol Zhotoviteľ písomne upozornený odborným dozorom Objednávateľa alebo osobou poverenou konať v technických veciach. Odstúpenie od Zmluvy sa netýka riadne splneného čiastkového plnenia, ktoré už bolo odstupujúcou stranou prijaté (napr. podľa zápisu v stavebnom denníku, zisťovacieho protokolu) a zmluvné dojednania týkajúce sa plnenia, od ktorého zmluvné strany neodstúpili, zostávajú v platnosti; záručná doba na prijaté plnenie zhotoviteľa začína plynúť dňom doručenia odstúpenia od Zmluvy.
3. Odstúpenie od Zmluvy vykoná oprávnená strana písomným oznámení druhej zmluvnej strane s uvedením konkrétneho dôvodu odstúpenia; účinky odstúpenia nastávajú dňom doručenia písomného odstúpenia druhej zmluvnej strane.
4. V prípade odstúpenia Objednávateľa od Zmluvy z dôvodov uvedených v bode 2 je Zhotoviteľ povinný zaplatiť objednávateľovi náklady spojené so zabezpečením konzervácie rozpracovaného diela, ak je nutná, so strážením diela a ostatné súvisiace náklady. Zhotoviteľ sa zaväzuje, že v prípade odstúpenia od Zmluvy ktoroukoľvek zo zmluvných strán poskytne súčinnosť novému zhotoviteľovi diela až po jeho riadne odovzdanie bez vád a nedorobkov Objednávateľovi. Nárok na náhradu škody oprávnenej zmluvnej strany, ktorej vznikla škoda v dôsledku porušenia Zmluvy druhou stranou, nie je týmto dotknutý.
5. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise Zmluvy a súvisia s predmetom Zmluvy.
6. Ak Objednávateľ alebo príslušný orgán štátnej správy dá Zhotoviteľovi písomný príkaz na dočasné zastavenie všetkých činností súvisiacich s plnením predmetu Zmluvy, je Zhotoviteľ povinný tento príkaz rešpektovať a uschovať všetky dodávky na plnenie záväzku. Príkazom na dočasné zastavenie realizácie predmetu Zmluvy prestane plynúť lehota na splnenie povinností podľa čl. III bodu 1. Ak bol príkaz na zastavenie realizácie predmetu Zmluvy daný v súvislosti s nesprávnym postupom Zhotoviteľa, lehota na splnenie povinností podľa čl. III bodu 1. plynie ďalej.
7. Zhotoviteľ sa zaväzuje, že všetky technické, cenové, odborné informácie a iné skutočnosti, o ktorých sa počas plnenia predmetu Zmluvy dozvie, neposkytne tretej osobe bez písomného súhlasu Objednávateľa.
8. Dopĺňať alebo meniť túto zmluvu je možné na základe zmluvnými stranami podpísaných písomných dodatkov.
9. Vzťahy neupravené touto zmluvou sa riadia príslušnými ustanoveniami Obchodného zákonníka a ostatných súvisiacich predpisov.
10. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Na uvedené účely udeľuje Zhotoviteľ Objednávateľovi súhlas so zverejnením všetkých svojich identifikačných údajov vrátane podpisu osoby, ktorá za neho zmluvu podpísala.
11. Táto zmluva je vyhotovená v štyroch rovnopisoch, po dvoch pre každú zmluvnú stranu.
12. Zmluvné strany prehlasujú, že si zmluvu riadne prečítali, jej obsahu porozumeli a na znak súhlasu ju slobodne, vážne a bez nátlaku podpísali.
13. Neoddeliteľnými prílohami tejto Zmluvy sú:

Príloha č. 1 - Výkaz výmer

Príloha č. 2 - Harmonogram výstavby

Príloha č. 3 - Projekt organizácie výstavby

Príloha č. 4 - Zoznam subdodávateľov (doloží len uchádzač podľa pokynov v časti E. súťažných podkladov)

V ........................... dňa ................ V Bratislave, dňa ....................

Za zhotoviteľa: Za objednávateľa:

––––––––––––––––––––––––––––––– –––––––––––––––––––––––––––––––

Meno, Priezvisko ................................. Národný onkologický ústav

Funkcia ................................................. MUDr. Jozef Valocký

............................. generálny riaditeľ

––––––––––––––––––––––––––––––– –––––––––––––––––––––––––––––––

Meno, Priezvisko ................................. Národný onkologický ústav

Funkcia ................................................. Ing. Tomáš Alscher, MPH

............................. ekonomický riaditeľ

## *Príloha č. 4 zmluvy*

## Subdodávatelia

|  |  |  |  |
| --- | --- | --- | --- |
| Subdodávateľ (názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa (meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |